open-index/open-wikipedia-markdown huggingface dataset:
விளையாட்டு விடுதி

**விளையாட்டு விடுதி** என்பது தமிழ்நாடு அரசின் தமிழ்நாடு விளையாட்டு மேம்பாட்டு ஆணையத்தால் நடத்தப்படும் ஒரு விடுதியாகும். இதில் விளையாட்டில் ஆர்வமுள்ள பள்ளி, கல்லூரி மாணவ மாணவியருக்குக் கல்வி சூழலுக்குப் பங்கமின்றி, விளையாட்டுப் பயிற்சி, ஊட்ட உணவு, உபகரணங்கள் என அனைத்து வசதிகளுடன் அனைத்தும் அரசு செலவில் நடத்தப்படும் விடுதியாகும்.  இந்த வசதிகள் அனைத்தையும் விளையாட்டு விடுதியில் தங்கியபடி அருகிலுள்ள பள்ளியில் சேர்ந்து பயின்றவாறு பெறலாம்.  தமிழகத்தில் 28 விளையாட்டு விடுதிகள், 2 சிறப்பு விளையாட்டு விடுதிகள், 5 முதன்மை நிலை விளையாட்டு விடுதிகள் உள்ளன.
## வரலாறு
துவக்கத்தில் அந்தந்தப் பகுதியில் பிரபலமாக இருக்கும் விளையாட்டுகளில் ஒரு சிலவற்றை ஊக்குவிக்கும் பொருட்டு, மாவட்டத் தலைநகர்களில் இந்த விளையாட்டு விடுதிகள் தொடங்கப்பட்டன. பின்வந்த ஆண்டுகளில் இவை தமிழகத்தின் பெரும்பாலான மாவட்டங்களில் நிறுவப்பட்டுள்ளன. இவற்றில், பள்ளி மாணவ, மாணவியருக்கு எனத் தனித்தனி விளையாட்டு விடுதிகள் உண்டு.
மாணவிகளுக்கான விடுதிகள் ஈரோடு, திருவண்ணாமலை, திண்டுக்கல், நாகர்கோவில், பெரம்பலூர், தேனி, புதுக்கோட்டை, தருமபுரி, சென்னை, நாமக்கல் ஆகிய இடங்களில் செயல்படுகின்றன. மதுரை, திருச்சி, திருநெல்வேலி, கிருஷ்ணகிரி, கோயம்புத்தூர், கடலூர், தஞ்சை, அரியலூர், தூத்துக்குடி, சிவகங்கை, தேனி, ராமநாதபுரம், உதகமண்டலம், விழுப்புரம், சென்னை ஒய். எம். சி. ஏ. பள்ளி, நெய்வேலி என். எல். சி. பள்ளி, சென்னை புதூர் அரசு மேல்நிலைப்பள்ளி, நாமக்கல் செல்வம் மேல்நிலைப் பள்ளி ஆகிய இடங்களில் மாணவர்களுக்கான விளையாட்டு விடுதி செயல்பட்டு வருகிறன.
## பயிற்சிகள்
இங்கு பயிற்சிகளானது காலை, மாலை ஓய்வு நேரத்திலும், விடுமுறை நாட்களிலும் பள்ளிப் படிப்புக்கு இடையூறு இன்றி வழங்கப்படுகின்றன. மாநில, தேசிய விளையாட்டுப் போட்டிகளில் பங்கேற்கவும் அதற்கெனச் சிறப்பு பயிற்சிகள், போக்குவரத்து, உணவு மற்றும் வழிகாட்டுதல்களையும் செலவின்றி அளிக்கப்படுகின்றன. இங்கு தினந்தோறும் 2.30 மணி நேரம் துறை சார்ந்த விளையாட்டுப் பயிற்சிகள் அளிக்கப்படுகின்றன.

## வெளி இணைப்புகள்
இணையதளம்
## மேற்கோள்கள்

பகுப்பு:தமிழ்நாடு அரசு அமைப்புகள்
பகுப்பு:விளையாட்டு அமைப்புகள்
வெள்ளி மீன் விருது

**வெள்ளி மீன் விருது** (Silver Fish Award) என்பது வயது முதிர்ந்த பெண் சாரணர்களுக்குரிய உலகின் உயர் விருது ஆகும். பெண் சாரணியத்திற்காக ஆற்றும் சேவைக்கென இது வழங்கபடுகின்றது. 1911 இல் இவ்விருது உருவாக்கப்பட்டது. முன்னர் அனைத்து சின்னங்களையும் சித்தி பெற்றாலே வழங்கப்பட்ட இவ்விருது, தற்போது சாரணிய சேவைக்காக வழங்கப்பட்டது. 

## மேற்கோள்

பகுப்பு:சாரண விருதுகள்
சஃபியா அப்தெல் ரகுமான்

**சஃபியா அப்தெல் ரகுமான்** (Safiya Abdel Rahman) என்பவர் ஒரு பெண் சாரணர் ஆவார். எகிப்திய சாரணக் கூட்டமைப்பின் குறிப்பிடத்தக்க சாரணர்களில் இவரும் ஒருவர். எகிப்து வாழ் பெண்களின் விளையாட்டுத்துறையிலும் இவர் குறிப்பிடத்தக்கவர் ஆவார். இவர் உள்நாட்டு மற்றும் உலக சாரணியத்திற்கு ஆற்றிய சேவையின் காரணமாக வெள்ளி மீன் விருது வென்றுள்ளார். இவ்விருது 1965 ஆம் ஆண்டில் இவருக்கு வழங்கப்பட்டது.

## மேற்கோள்கள்

பகுப்பு:வெள்ளி மீன் விருது வென்றோர்
நெஸ்டா மயூட் ஆஸ்வேர்த்

**நெஸ்டா மயூட் ஆஸ்வேர்த்** (Nesta Maude Ashworth) என்பவர் ஒரு பெண் சாரணர் ஆவார். தனிப் பெண் சாரணர்களின் முன்னோடியாக இவர் கருதப்படுகின்றார். முதலாவதாக வெள்ளி மீன் விருது வென்றவர் இவரே ஆவார். 1911இல் இவருக்கு அவ்விருது வழங்கப்பட்டது. மீண்டும் இரண்டாவது முறையாக 1920இல் அவ்விருது இவருக்கு வழங்கப்பட்டது. 

## மேற்கோள்கள்

பகுப்பு:வெள்ளி மீன் விருது வென்றோர்
பகுப்பு:1893 பிறப்புகள்
பகுப்பு:1982 இறப்புகள்
ஜிம் புன்டைன்

**ஜிம் புன்டைன்** (Jim Buntine) என்பவர் ஒரு பெண் சாரணர் ஆவார். இவர் 1962 முதல் 1968 வரை ஆஸ்திரேலியப் பெண் சாரணியப் பிரதம ஆணையாளராக இவர் கடமையாற்றியுள்ளார்.  இவர் உள்நாட்டு மற்றும் உலக சாரணியத்திற்கு ஆற்றிய சேவையின் காரணமாக வெள்ளி மீன் விருது வென்றுள்ளார். இவ்விருது 1966 ஆம் ஆண்டில் இவருக்கு வழங்கப்பட்டது. 

## மேற்கோள்கள்

பகுப்பு:வெள்ளி மீன் விருது வென்றோர்
பகுப்பு:1901 பிறப்புகள்
பகுப்பு:1992 இறப்புகள்
ராம் சந்திர சட்டர்ஜி

**ராம் சந்திர சட்டர்ஜி** (*Ram Chandra Chatterjee*) ஒரு கழைக்கூத்தாளர், உடற்பயிற்சியாளர், பலூன் பறப்பாளர், வான்குடை பறப்பாளர் மற்றும் தேசபக்தர் ஆவார். முதன்முதலில் ஆகாயத்தில் பலூனில் பறந்த முதல் இந்தியரும் இவர் தான். இவர் கொல்கத்தாவை சேர்ந்தவர். இவரது ஆரம்ப காலத்தில் சாகசங்களைச் செய்து வந்தார். மாபெரும் ஐக்கிய இந்திய சாகச நிறுவனத்தின் (Great United Indian Circus Company) இயக்குநராக காலப்போக்கில் ஆனார். அது மட்டுமல்ல இவர் உடற்பயிற்சி (ஜிம்னாஸ்டிக்) ஆசிரியராகப் பணியாற்றினார். இறுதியாக இவர் பலூனில் பறந்து சாகசம் புரிந்த சமயத்தில் அந்த பலூன் ஒரு மலையின் மீதிருந்த பெரிய பாறையில் மோதி விபத்துக்கு உள்ளானது. உடனடியாக மருத்துவமனைக்கு எடுத்துச் செல்லப்பட்டு சிகிச்சை பலனின்றி 9 ஆகஸ்ட் 1892 ஆம் ஆண்டு உயிர் இழந்தார்.

## மேற்கோள்கள்

பகுப்பு:1892 இறப்புகள்
பகுப்பு:வங்காள மக்கள்
பகுப்பு:இந்தியச் சீருடற்பயிற்சி விளையாட்டு வீரர்கள்
அலெப்போ தற்கொலை வாகனத் தாக்குதல் 2017

சிரியா நாட்டின் அலெப்போ நகரில் 15 ஆப்ரல் 2017 அன்று தற்கொலை வாகனத் தாக்குதல் நடத்தப்பட்டது. பேருந்து மீது இத்தாக்குதல் நடத்தப்பட்டபோது பொதுமக்கள் 126 பேர் கொல்லப்பட்டனர். இதில் 70 பேர் குழந்தைகளாவர். சண்டைப்பகுதியில் உள்ள பொதுமக்களை உடன்படிக்கையின்படி பேருந்து மூலம் வெளியேற்றும்போது இத்தாக்குதல் நடத்தப்பட்டது. *ரஷிதீன்* மாவட்டத்தில் உள்ளூர் நேரப்படி 15:30 மணிக்கு, காயமடைந்த அகதிகளை வெளியேற்றும் பேருந்தானது சோதனைச் சாவடியில் நிறுத்தி வைக்கப்பட்டிருந்தபோது மகிழுந்து ஒன்றைத் தற்கொலை வாகனமாகப் பயன்படுத்தி பேருந்து மீது தாக்குதல் நடத்தப்பட்டது. இத்தாக்குதல் காரணமாக பொதுமக்களை அப்பகுதியிலிருந்து வெளியேற்றும் நடவடிக்கை உடனடியாக நிறுத்தப்பட்டது. பின்னர் 19 ஏப்ரல் 2017 அன்று பலத்த பாதுகாப்பினூடே மீண்டும் மக்களை வெளியேற்றும் நடவடிக்கை தொடங்கியது. தாக்குதலுக்கு மூன்று நாட்களுக்குப் பின்னர் ஐக்கிய நாடுகள் சபை இத்தாக்குதல் போர்க் குற்றம் என கண்டனம் தெரிவித்தது. மேலும் இது தொடர்பாக விசாரணை நடத்தப்படும் என்றும் அறிவித்தது. இத்தாக்குதலுக்கு எவரும் பொறுப்பேற்கவில்லை. தாக்குதல் நடத்தப்பட்டப் பகுதி மக்கள் ஆக்கிரமிப்பு கிளர்ச்சியாளர்களுக்கு ஆதரவளிக்காமல் அரசுக்கு ஆதரவளிப்பவர்களாக இருந்தபடியால் இத்தாக்குதலைக் கிளர்ச்சியாளர்கள் நடத்தியிருக்கலாம் என *சிரியா*வின் தொலைக்காட்சிகள் செய்தி வெளியிட்டன. ஆனால் *அஹ்ரார்- அல் ஷாம்* இதை மறுத்துள்ளது, மேலும் எதிர்க்கட்சிகள், சிரியா அரசு கான் ஷேய்குன் இரசாயனத் தாக்குதல் நிகழ்விலிருந்து மக்கள் கவனத்தைத் திசைதிருப்பும் பொருட்டு இத்தாக்குதலை நடத்தியிருக்கலாம் எனக் கருத்து தெரிவித்தன.

## மேற்கோள்கள்

பகுப்பு:2017 நிகழ்வுகள்
பகுப்பு:சிரியாவின் உள்நாட்டுப்போர்
பகுப்பு:படுகொலைகள்
மோனா பேர்கின்

**மோனா பேர்கின்** என்பவர் நியூசிலாந்தைச் சேர்ந்த ஒரு பெண் சாரணரும் ஆசிரியரும் ஆவார். இவர் வயது வந்த சாரணர்களுக்கான பயிற்சியினை அளிப்பதில் பிரபலம் வாய்ந்தவர் ஆவார்.  இவர் உள்நாட்டு மற்றும் உலக சாரணியத்திற்கு ஆற்றிய சேவையின் காரணமாக வெள்ளி மீன் விருது வென்றுள்ளார். இவ்விருது 1945 ஆம் ஆண்டில் இவருக்கு வழங்கப்பட்டது.

## மேற்கோள்கள்

பகுப்பு:வெள்ளி மீன் விருது வென்றோர்
பகுப்பு:1903 பிறப்புகள்
பகுப்பு:1985 இறப்புகள்
ஜார்ஜ் ரெட்டி

**ஜார்ஜ் ரெட்டி** (*George Reddy*, இறப்பு: ஏப்ரல் 14, 1972), ஹைதராபாத் உசுமானியா பல்கலைக்கழகத்தின் இயற்பியல் ஆராய்ச்சி மாணவர். 

## வாழ்க்கைக் குறிப்பு
இவர் தனது 25 ஆவது வயதில் (14 ஏப்ரல் 1972) மாணவர் விடுதியில் வலதுசாரி அமைப்புகளால் கொலை செய்யப்பட்டார். இடதுசாரி இயக்கத்தினுடனான அவரது சர்ச்சைக்குரிய ஈடுபாட்டினால் படுகொலை செய்யப்பட்டார். இந்த நிகழ்வு அந்த பல்கலைக்கழகத்தில் *PDSU* எனப்படும் "முற்போக்கு ஜனநாயக மாணவர்கள் சங்கம்" உருவாவதற்கு வழிவகுத்தது.

ரெட்டி தன் பல்கலைக்கழகத்தில் முதல் மாணவராக வெளிவந்தார். மேலும் குத்துச்சண்டையில் ஆர்வம் உள்ளவர். அவர், மார்க்சிய தத்துவங்களை மக்களிடம் எடுத்துச் செல்வதற்கும், சமத்துவமின்மையை எதிர்ப்பதிலும் தன் வாழ்க்கையை அர்ப்பணித்தார். அவர் அமெரிக்காவின் வளரும் கருஞ்சிறுத்தை இயக்கம், அமெரிக்க ஏகாதிபத்தியத்திற்கு எதிராக வியட்நாம் மக்களின் போராட்டம், நக்சல்பாரி இயக்கம், சிறீகாகுளம் மாவட்டம் உழவர் எழுச்சி ஆகியவற்றால் ஈர்க்கப்பட்டதாக அவருடைய நண்பர் கூறினார்.

## பரவலர் பண்பாட்டில்
ரெட்டியை மையமாக வைக்கப்பட்டு எடுக்கப்பட்ட படம் தான் மணிரத்னத்தின் ஆய்த எழுத்து திரைப்படம். அவரது 40ஆம் நினைவாண்டில் *Crisis on the Campus* எனப்படும் ஆவணப்படம்  மற்றும் *Reminiscences of George Reddy* என்கிற புத்தகமும் வெளியிடப்பட்டது.

## மேற்கோள்கள்

பகுப்பு:1972 இறப்புகள்
பகுப்பு:இந்தியப் பொதுவுடமைவாதிகள்
பகுப்பு:கொலை செய்யப்பட்ட மாணவர்கள்
எனிட் லேடி புர்னாம்

**எனிட் லேடி புர்னாம்** என்பவர் ஒரு பெண் சாரணர். இவர் இங்கிலாந்துப் பெண் சாரணப் பிரதம ஆணையாளராகக் கடமை புரிந்தவராவார். இவர் உள்நாட்டு மற்றும் உலக சாரணியத்திற்கு ஆற்றிய சேவையின் காரணமாக வெள்ளி மீன் விருது வென்றுள்ளார். 

## மேற்கோள்கள்

பகுப்பு:வெள்ளி மீன் விருது வென்றோர்
பகுப்பு:1894 பிறப்புகள்
பகுப்பு:1979 இறப்புகள்
2511 பேட்டர்சன்

**2511 பேட்டர்சன்** என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.

## மேற்கோள்கள்

பகுப்பு:சிறுகோள்கள்
ஷாஹீன் முகாம் தாக்குதல் 2017

ஆப்கானிஸ்தானின் மசார் ஈ சரீப் நகரிலுள்ள ஷாஹீன் இராணுவ முகாம் மீது தாலிபான் தீவிரவாதிகள் 21 ஏப்ரல் 2017 அன்று துப்பாக்கிச்சூடு தாக்குதல் நடத்தியதில் 135 *ஆப்கானிய தேசியப் படை*  இராணுவ வீரர்கள் கொல்லப்பட்டனர்; மேலும் 65 பேர் காயமடைந்தனர். தாக்குதல்தாரிகள் இராணுவ சீருடை அணிந்து தொழுகையில் ஈடுபட்டிருந்த இராணுவ வீரர்கள் மீது தாக்குதல் நடத்தினர். மொத்தம் பத்து தாக்குதல்தாரிகள் இத்தாக்குதலில் ஈடுபட்டனர். தாக்குதல்தாரிகளுள் எழுவர் கொல்லப்பட்டனர், இருவர் தற்கொலை குண்டுதாரிகளாகி வெடித்துச் சிதறி இறந்தனர்; மேலும் ஒருவர் ஆப்கான் இராணுவத்தினரால் கைது செய்யப்பட்டார். உள்ளூர் நேரப்படி மதியம் 2 மணிக்கு தொடங்கிய தாக்குதல் பின்மாலைப் பொழுதில்  நிறைவடைந்தது. இத்தாக்குதலுக்கு *தலிபான்* தீவிரவாதிகள் பொறுப்பேற்றுக்கொண்டனர். அப்துல் சலாம் கொல்லப்பட்டதன் எதிர்வினையாகவே இத்தாக்குதல் நடத்தப்பட்டது.

## மேற்கோள்கள்

பகுப்பு:தீவிரவாத நிகழ்வுகள்
பகுப்பு:2017 நிகழ்வுகள்
தரங்கா சமணர் கோயில்

**தரங்கா சமணர் கோயில்** (Taranga (Jain Temple), இந்தியாவின் குஜராத் மாநிலத்தின் மெகசானா மாவட்டத்தின் கெராலு நகரத்தின் தரங்கா மலையில் அமைந்த சமணத் தீர்த்தங்கரர்களின் கோயில் வளாகம் ஆகும். தரங்கா சமணக் கோயில், சமணர்களின் இரு பிரிவினர்களான திகம்பரர் மற்றும் சுவேதாம்பரர்களுக்கு புனிதத் தலமாக விளங்குகிறது. மேலும் பௌத்தர்களுக்கும் இவ்விடம் புனிதத் தலமாக விளங்குகிறது.

தரங்கா சமணக் கோயில் வளாகத்தில், 14 சுவேதாம்பர மற்றும் 5 திகம்பர சமணர் கோயில்கள்  உள்ளது. சமணத்திற்கு மதம் மாறிய சாளுக்கிய வம்ச மன்னர்  குமாரபாலனின் (1143 - 1174) ஆட்சியின் போது இவ்வளாகத்தில் முக்கியக் கோயில் கட்டப்பட்டது. 
தரங்கா, சமணர்களுக்கு மட்டுமல்லாது பௌததர்களுக்கும் புனிதத் தலமாக உள்ளது.
தரங்கா சமணக் கோயில் வளாக மையத்தில் சமணத் தீர்த்தங்கரரான அஜிதநாதரின் 2.75 மீட்டர் உயரமுடைய பளிங்குக் கல் உருவச் சிலை அமைந்துள்ளது.

இக்கோயில்கள் வெள்ளை மணற்கல் மற்றும் செங்கற்களால் கட்டப்பட்டுள்ளது.

## பெயர்க் காரணம்
தரங்கா மலையின் வடக்கில் 2.5 கி மீ தொலைவில் தரங்கா மாதாவின் கோயில் அமைந்துள்ளதால், இம்மலைக்கு தரங்கா எனப் பெயராயிற்று. மேலும் பௌத்த சமய தேவதையான தரங்காவின் உருவச்சிலை இருப்பதால் இவ்விடத்திற்கு தரங்கா என பெயராயிற்று.

## கோயில் அமைப்பு
தரங்கா சமணர் கோயில் வளாகத்தில் 230 அடி நீளமும், 230 அடி அகலமும் கொண்ட  பரப்பின் நடுப்பகுதியில் அமைந்த முக்கியக் கோயில் 50 அடி நீளமும், 100 அடி அகலமும், 142 அடி உயரமும் (15 மீ - 30 மீ - 43 மீ), 639 சதுர அடி (195 ச மீ). சுற்றளவும் கொண்டது. 
இக்கோயில் ஏழு விமானங்களைக் கொண்டது.

முக்கியக் கோயிலில் சமண சமயத்தின் இரண்டாவது தீர்த்தங்கரரான அஜிதநாதரின் வெள்ளைப் பளிங்குக் கற்சிலையும், கோயிலின் வலப்புறத்தில் ரிஷபதேவரின் காலடிச் சுவடுகளும் மற்றும் 20 தீர்த்தங்கரர்களின் உருவச் சிலைகளும் அமைந்துள்ளது. மேலும் இக்கோயிலில்  சமண பத்மாவதி மற்றும் மன்னர் குமாரபாலனின் உருவச்சிலைகளும் உள்ளது. 

## விழாக்கள்
* மகாவீரர் ஜெயந்தி

## இதனையும் காண்க
* தில்வாரா சமணர் கோயில், இராஜஸ்தான்
* பாலிதானா சமணக் கோயில்கள், குஜராத்
* கிர்நார் சமணர் கோயில்கள், குஜராத்
* பவநாத் சமணர் கோயில்கள், குஜராத்
* சமணர் மலை, மதுரை
* குஜராத்தில் சமணம்

## படக்காட்சியகம்

Taranga Jain temples.jpg|தரங்கா சமணக் கோயில்களின் காட்சி
Taranga Jain Tirth, Satlasana, Mehsana, Gujarat, India (2007).jpg|கோயில் மற்றும் குளம் 
Tirthankara temples Tarangaji.jpg|பிற சமணக் கோயில்கள் 


## இதனையும் காண்க
* குஜராத்தில் சமணம்

## மேற்கோள்கள்

### ஆதார நூற்பட்டியல்
* 
 This article incorporates text from a publication now in the public domain: 

பகுப்பு:சைனம்
பகுப்பு:சமணக் கோயில்கள்
பகுப்பு:சமணம்
பகுப்பு:பௌத்த யாத்திரைத் தலங்கள்
பகுப்பு:மெக்சனா மாவட்டம்
மகாவீரர் ஜெயந்தி

**மகாவீரர் ஜெயந்தி** (*Mahavir Jayanti*), சமண சமயத்தின் இருபத்தி நான்காவதும் இறுதித் தீர்த்தங்கரருமான மகாவீரரின் பிறந்த நாள் விழாவைக் குறிப்பதாகும். சமணர்கள், மார்ச் அல்லது ஏப்ரலில் வரும் சைத்திர மாதம், திரியோதசி திதி அன்று மகாவீரரின் பிறந்த நாளை  வெகு சிறப்பாகக் கொண்டாடப்படுகிறார்கள். மகாவீரர் பிறந்த நாளை இந்தியாவில் அரசு விடுமுறையாக அறிவிக்கப்பட்டுள்ளது.

## மேற்கோள்கள்


## உசாத்துணை
* 
* 
* 

## வெளி இணைப்புகள்

*History of Jainism
*Lord Mahavira Sayings

பகுப்பு:சமணம்
பகுப்பு:சைனம்
சமண விழாக்கள்
பகுப்பு:இந்தியாவின் சிறப்பு நாட்கள்
வேடல் ஆன்மிக அருங்காட்சியகம்

**வேடல் ஆன்மிக அருங்காட்சியகம் ** என்பது தமிழ்நாட்டின், காஞ்சிபுரம் மாவட்டம், வேடலில் சென்னை-பெங்களூர் தேசிய நெடுஞ்சாலைக்கு அருகில் காஞ்சி சங்கர மடத்தால் அமைக்கப்பட்டுள்ள ஒரு ஆன்மீக அருங்காட்சியகமாகும். இந்த அருங்காட்சியகத்தை அடையாளம் காட்டும்விதமாக தேசிய நெடுஞ்சாலையில் இருந்து பார்த்தால் மிகப் பெரிய சிவன் சிலைவடிவும், அதற்கு இணையாகப் பெரிய நந்தி சிலையும் அருங்காட்சியகத்தின் முகப்பின் அடையாளச் சின்னங்களாக உள்ளன. இதிலிருந்து ஒரு கி.மீ தூரம் உள்ளே சென்றால், இந்த அருங்காட்சியகம் விரிந்து பரந்து காணப்படுகிறது. இதன் உள்ளே மிகப் பெரிய அரங்கில் இராமாயணம், மகாபாரதம், ஸ்ரீமத் பாகவதம், ஆதிசங்கரர் வாழ்க்கை வரலாறு உட்பட இதிகாச புராணங்களில் உள்ள நிகழ்வுகள், வரிசையாக அமைக்கப்பட்ட மாடங்கள்தோறும் மின்சாரத் தானியங்கி பொம்மலாட்ட அசைவுகளுடன் அச்சுஅசலாக அமைக்கப்பட்டு விவரிக்கப்பட்டிருக்கின்றன. மேலும் இந்த அருங்காட்சியகத்தில், காஞ்சி மடாதிபதி சந்திரசேகர சரசுவதி சுவாமிகள் பயன்படுத்திய பொருட்கள், பார்வையாளர்கள் தொடாமல் காணும் வகையில் கண்ணாடி அறைகளில் காட்சிப்படுத்தப்பட்டுள்ளன. அருங்காட்சியகத்தை பார்க்க அனுமதி இலவசம். விடுமுறையின்றி இயங்கும் இந்த அருங்காட்சியகம் காலை 9 மணி முதல் மாலை 5 மணி வரை திறந்திருக்கும். 
## மேற்கோள்கள்

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:காஞ்சிபுரம் மாவட்டம்
இந்தியாவில் உணவு பாதுகாப்பு

**இந்தியாவி













ல் உணவு பாதுகாப்பு** (*Food security in India*) என்பது  அடிப்படை ஊட்டச்சத்தை இழந்துவிட்ட மக்களின் தேவைகளை குறிக்கிறது.

## சட்டங்கள்
உணவு பாதுகாப்புப் பிரச்சினை தொடர்பாக தேசிய உணவுப் பாதுகாப்புச் சட்டம், 2013 என்ற பெயரில் .இந்தியாவில் சட்டம் இயற்றப்பட்டது, இந்தச் சட்டம் இந்திய நாட்டின் குடிமக்களுக்கு உணவளிக்கும் உரிமையை வழங்குகிறது.

## திட்டங்கள்
உணவு பாதுகாப்புத் திட்டத்தை செயல்படுத்த இந்திய அரசாங்கம் பல்வேறு அரசு திட்டங்களை முன்னெடுத்துள்ளது. மதிய உணவு திட்டம், ஒருங்கிணைந்த குழந்தை மேம்பாட்டு சேவைகள் என்பவை அவற்றில் சிலவாகும். . தமிழக அரசும் இத்திட்டத்தின் தொடர்ச்சியாக அம்மா உணவகம் என்ற பொதுப் பெயரில் 2013 ஆம் ஆண்டு ஒரு திட்டத்தைத் தொடங்கியது.

## மேற்கோள்கள்

பகுப்பு:இந்தியாவில் சட்டம்
விசிறித்தொண்டை ஓணான்

**விசிறித்தொண்டை ஓணான்** (Fan throated lizard) என்பது  பல்லியோந்தி இனத்தைச் சேர்ந்த உயிரினமாகும். இவற்றின் கழுத்துப் பகுதியில் விசிறி போன்ற அமைப்பு இருப்பதால், இவை விசிறித்தொண்டை ஓணான் என அழைக்கப்படுகின்றன. விசிறித்தொண்டை ஓணான் பிரிவில் 11 துணை வகைகள் உலகம் முழுவதும் காணப்படுகின்றன. மூன்று வகைகள் நேபாளத்திலும், இரண்டு வகைகள் இலங்கையின் கடற்கரை- தாழ்வான பகுதிகளிலும், ஒரு வகை நடு இந்தியாவிலும், நான்கு வகைகள் இந்தியாவின் வறண்ட பகுதிகளிலும், புல்வெளிப் பரப்புகளிலும் வாழ்வதாக நம்பப்படுகிறது. தென் தமிழகத்தின் திருநெல்வேலி, கன்னியாகுமரி மாவட்டங்களின் சில பகுதிகளில் சின்ன வக்கா என்று உள்ளூரில் அழைக்கும் விசிறித்தொண்டை  ஒணான்கள் காணப்படுகின்றன. அண்மையில் இவற்றை ஆய்வுசெய்து தனி இனமாக நிறுவி *சித்தானா மருதம்நெய்தல்* என்ற அறிவியற்பெயர் இட்டுள்ளனர். இந்த ஓணான் கண்டறியப்பட்ட இடங்கள் பெரும்பாலும் பொட்டல் நிலம், தரிசு நிலப்பரப்புகளே. தென்மேற்கு, வடகிழக்குப் பருவமழைக்கு பின்பு தமிழகம், இலங்கையில் இவ்வகை ஓணான்களை அதிகம் காண முடியும். 

## மேற்கோள்கள்

பகுப்பு:ஊர்வன
ஒலிம்பசு மலை

**ஒலிம்பசு மலை** அல்லது **ஒலிம்பிய மலை** என்பது கிரேக்க நாட்டில் உள்ள உயரமான மலை ஆகும். இது ஒலிம்பசு மலைத்தொடரில் தெசாலி மற்றும் மாகெடோனியா ஆகிய இரு பகுதிகளின் இடையே உள்ள எல்லையில் அமைந்துள்ளது. கிரேக்கத் தொன்மவியலில் ஒலிம்பசு மலை ஒலிம்பிய கடவுள்களின் வீடாகக் கூறப்படுகிறது. 2,918 மீட்டர் உயரம் கொண்ட மிடிகாசு என்ற சிகரம் ஒலிம்பசு மலையின் மிக உயரமான சிகரம் ஆகும். இந்த சிகரமே ஒலிம்பிய கடவுள்களின் சந்திப்பு இடமாக இருந்ததாகக் கூறப்படுகிறது.
thumb|right|மிடிகாசு, ஒலிம்பசு மலையின் உயரமான சிகரம்

ஒலி்ம்பசு மலையில் 52 சிகரங்களும் ஆழ்ந்த பள்ளத்தாக்குகளும் அரியவகை பல்லுயிரிகளும் இருக்கின்றன. இந்த மலையில் செழிப்பான பல வகைத் தாவரங்களும் இருக்கின்றன. இந்த மலை கிரேக்க நாட்டின் தேசிய பூங்காவாகவும் உலகின் பல்லுயிர் வலயங்களில் ஒன்றாகவும் இருந்து வருகிறது.

ஒவ்வொரு வருடமும் ஆயிரக்கணக்கான மக்கள் இந்த மலையில் உள்ள தாவரங்கள் மற்றும் விலங்குகள் ஆகியவற்றைக் காண்பதற்கும், மலைச்சரிவுகளில் பயணம் செய்யவும், சிகரத்தை அடையவும் வருகின்றனர். ஒழுங்கமைக்கப்பட்ட புகலிடங்கள் மற்றும் மலையேற்றத்திற்காக ஏறும் வழிகள் ஆகியன இந்த மலையை ஆராய வருபவர்களுக்குக் கிடைக்கின்றன. பெரும்பாலும் இந்த மலையை ஏறுவதற்கு தொடக்கப் புள்ளியாக கிழக்கு அடிவாரத்தில் அமைந்துள்ள லிட்டோகோரோ நகரம் இருக்கிறது. இந்த இடத்தில் தான் ஒவ்வொரு கோடைக் காலத்திலும் நடைபெறும் ஒலிம்பசு மராத்தான் நிறைவடையும்.

## மேற்கோள்கள்

பகுப்பு:கிரேக்க மலைகள்
பொசைடன்

**பொசைடன்** (*Poseidon*) என்பவர் கிரேக்கத் தொன்மவியலில் வரும் பன்னிரு ஒலிம்பியக் கடவுளர்களுள் ஒருவரும் கடல் கடவுளும் ஆவார். இவரது தேர்க்குதிரைகள் நிலத்தில் ஓடும்போது நிலநடுக்கம் ஏற்படுவதாகக் கூறப்படுகிறது. அதனால் பூமியை அதிரச் செய்பவர் என்றும் பொசைடன் அழைக்கப்படுகிறார்.. இவர் வழக்கமாக சுருள் முடி மற்றும் தாடி கொண்ட முதியவராகக் காட்சியளிக்கிறார். இவர் குரோனசு மற்றும் ரியா ஆகிய டைட்டன்களின் இரண்டாவது மகன் ஆவார்.இவர் இந்து மதத்தில் வருணனிற்கு இணையாவர்.

## பொசைடனின் வழிபாடு
பொசைடன் பல நகரங்களில் முக்கியமான கடவுளாக இருக்கிறார். ஏதென்சில் கடவுள் ஏதெனாவை அடுத்து இவரே முக்கியமானவர். கார்னித் மற்றும் மாக்னா கிரேசியாவில் உள்ள பல நகரங்களில் இவர் போலிசு நகரின் முக்கிய கடவுளாக இருக்கிறார்.

பொசைடன் பல தீவுகள் மற்றும் அமைதிக் கடல்களை உருவாக்குபவராக பார்க்கப்படுகிறார்.  இவரை யாராவது வழிபடாமல் புறக்கணித்தால் இவர் தன் சூலாயுதத்தின் மூலம் பூமியில் குத்தும் போது நிலநடுக்கம், மோசமான வானிலை மற்றும் கப்பல் கவிழ்தல் போன்ற விபத்துகள் ஏற்படுவதாகக் கூறப்படுகிறது. கப்பலோட்டிகள் தங்களின் பாதுகாப்பான கடல் பயணத்திற்காக பொசைடனை வழிபடுவர்; சிலர் குதிரைகளை நீரில் மூழ்கச் செய்து அவருக்குப் பலி கொடுப்பதும் உண்டு.

## மனைவி மற்றும் குழந்தைகள்
பொசிடானுக்கு பல இருபால் காதலர்கள் இருந்தனர். நீரியசு மற்றும் டோரிசு ஆகியோரின் மகளான பழங்கால கடல் கடவுளான அம்ஃபிட்ரிட் இவரின் மனைவி ஆவார். இவர்கள் இருவருக்கும் டிரைடன் என்ற மகன் பிறந்தார்.

பொசைடன் ஒருநாள் தன் சகோதரி டிமிடர் மேல் காமம் கொண்டார். இதனால் டிமிடிர் பெண் குதிரை உருவம் எடுத்து தப்பி ஓடினார். ஆனால் பொசைடனும் ஆண் குதிரை வடிவம் எடுத்து டிமிடரைத் துரத்திச் சென்று இறுதியாக அவரை கற்பழித்தார். இதன் மூலம் ஏரியசு என்ற பேசும் ஆண் குதிரை பிறந்தது.

மெடூசாவின் மேல் காமம் கொண்ட பொசைடன் அவரை ஏதெனாவின் கோவிலின் வாசலில் வைத்து உறவாடினார். இதனால் கோபமடைந்த ஏதெனா மெடூசாவை பேயாக மாறுமாறு சபித்தார். மேலும் மெடூசாவின் முகத்தை பார்ப்பவர்கள் கல்லாக மாறக்கடவார்கள் என்றும் சபித்தார். பிறகு மாவீரன் பெரிசியூசு தந்திரமாக தன் வாளைக் கொண்டு மெடூசாவின் தலையை வெட்டினார். அப்போது மெடூசாவின் கழுத்தில் இருந்து பெகாசசு மற்றும் சைராசோர் என்று இரு மகன்கள் பிறந்தனர். இவர்கள் இருவரும் பொசைடனின் பிள்ளைகள் ஆவர்.

## மேற்கோள்கள்

பகுப்பு:கிரேக்கக் கடவுளர்
பகுப்பு:கிரேக்கத் தொன்மவியல்
வெட்டுக்காயப் பூண்டு

**வெட்டுக்காயப் பூண்டு** அல்லது **கிணற்றுப்பாசான்** (*Tridax procumbens*) என்பது சூரியகாந்தி குடும்பத்தைச் சேர்ந்த பூக்கும் தாவரமாகும்.  இது பரவலாகக் களைச் செடியாக அறியப்படுகிறது.  இது வெப்பமண்டல அமெரிக்காவைச் சேர்ந்த தாவரம் என்றாலும், இது  உலகளாவிய வெப்பமண்டல, மிதவெப்ப மண்டலப் பகுதிகளில் பரவியுள்ளது. இது அமெரிக்காவின் ஒன்பது மாகாணங்களில் களைச் செடியாகப் பட்டியலிடப்பட்டுள்ளது.

## பொதுவான பெயர்கள்
இதன் பொதுவான பெயர்கள் ஆங்கிலத்தில் கோட் பட்டன்கள் மற்றும் டிரிடாக்ஸ் டெய்சி, கன்னடத்தில் ஜெயந்தி, எசுப்பானிய மொழியில் காடிலோ சிசாகா, பிரஞ்சு மொழியில் ஹெர்பி கைலி, சமற்கிருதத்தில் ஜெயந்தி வேதம், இந்தியில் கமாரா,  ஒடியா மொழியில் பிஷாலியா கரானி, மராத்தி மொழியில் காம்பர்மொடி, தெலுங்கில் காயபாக்கு, & கட்டி சேமந்தி, தமிழில் வெட்டுக்காயப் பூண்டு அல்லது கிணற்றுப்பாசான்,  வெட்டுக்காயபச்சிலை, செருப்படித்தழை, மூக்குத்ததிப்பூண்டு, காயப்பச்சில்லை மற்றும் தென்தமிழகத்தில் பேச்சு வழக்கில் தாத்தாப்பூச்செடி முதலியன சப்பானிய மொழியில் கோட்டோபிகிகிகு, தாய் மொழியில் டின் டூக்கெ என்று அழைக்கப்படுகின்றன.

இலங்கையில் தமிழ் மக்கள் இச் செடியை கோணேசர் மூலிகை என அழைப்பர்.

## பயன்கள்
இந்தச் செடியின் இலைகளை வெட்டுக் காயங்களுக்கு தமிழக ஊர்ப்புறங்களில் மருந்தாகப் பயன்படுத்துவர். குழந்தைகள் இதன் பூவை நீண்ட காம்புடன் கொய்து *தாத்தா தாத்தா தல குடு* என்று சொல்லியபடி கிள்ளி விளையாடுவார்கள். இது புண்ணாற்றும், குறுதியடக்கி, கபநிவாரணி .மூச்சுக்குழாய்ச்சிரை, மூக்கடைப்பு, தடுமல், நீர்கோப்பு, வயிற்றுப்போக்கு, பேதி முதலியவை குணமாகும்.

இலையை நீர்விடாது அரைத்து வெட்டுக்காயம், சிராய்ப்பு ஆகியவற்றில் பற்றிடச் சீழ் பிடிக்காமல் விரைந்து ஆறும்.

கிணற்றுப்பூண்டின் இலைச்சாறும்,   குப்பைமேனி இலைச்சாறும் மருத்துவரின் ஆலோசனைப்படி கலந்து குடித்தால் நஞ்சு முறிவு ஏற்படும். மேலும் வயிற்றுக் கோளாறுகள் தீரும்.

## வளரியல்பு
கிணற்றடிப்பூண்டு எல்லாவித வளமான மண்ணில் வளரும் ஒரு சிறு செடி.  இதன் தாயகம் மத்திய அமெரிக்கா. பற்களுள்ள சற்று நீண்ட தடிப்பான சொரசொரப்பான பச்சை இலைகளையும், மஞ்சள் நிறப் பூக்களையும் உடைய சிறு செடி . ஈரமான இடங்களில் தானே வளரும் தன்மையுடையது . இலையின் நீளம் 3-6 1.5-3 செ.மீ. தண்டு 5 -10  எம்.எம். நீளம்,  பூவின்விட்டம் 1.3  1.5 செ.மீ.  பூவின் இதழ்கள் 5. நடுவில் வெண்மையாகஇருக்கும். இது தன்மகரந்தச் சேர்க்கையால் விதை உண்டாகும்.  ஒரு செடியில் 1500 விதைகள் இருக்கும் அவை காற்றில் பரவி ஒட்டிக் கொள்ளும். இது சாலை யோரங்களில்,  தரிசு நிலங்களில்,  தோட்டங்கள்,  புல்வெளிகள் எங்கும்  பரவி வளரும். சீதோஸ்ண,  மிதசீதோஸ்ண வெப்பத்தில் வளரக்கூடியது.  உலகெங்கும் பரவியுள்ளது. லேசான பஞ்சுபோன்ற விதைகள் மூலம் இனவிருத்தி செய்யப்படுகிறது.

## மேற்கோள்கள்

## வெளி இணைப்புகள்

*PIER fact sheet
*invasive.org profile
*Photo gallery

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
எதிர்கோட்டை

**எதிர்கோட்டை** கிராமம், தமிழ்நாட்டின் விருதுநகர் மாவட்டத்தில் உள்ள சிவகாசி வட்டத்தில் அமையப்பெற்றுள்ளது. விவசாயம், அச்சிடுதல் மற்றும் பட்டாசு தொழிலே இங்குள்ள மக்களுக்கு பிரதான தொழில்கள் ஆகும். 8ஆம் வகுப்பு வரை கொண்ட நடுநிலைப்பள்ளி இங்குள்ளது.

இந்தக் கிராமத்தை உள்ளடக்கிய சாத்தூர் சட்டமன்ற தொகுதியின் தற்போதைய (2016) சட்டமன்ற உறுப்பினர், வீ. பழனிமுருகன் இந்த ஊரைச் சேர்ந்தவர். பிரசித்தி பெற்ற தமிழ்ப் புலவரும் பாண்டித்துரைத் தேவர் சபையின் அவைப்புலவருமான நாரயண ஐயங்கார் பிறந்தது இந்த ஊரில்தான்.

## ஆதாரங்கள்


பகுப்பு:விருதுநகர் மாவட்டத்திலுள்ள கிராமங்கள்
நிழற் பந்துகள்

thumb|200px|ஒரு ஐரோப்பிய விடுதியின் நீச்சல் குளத்தில் நிழற் பந்துகள்
thumb|200px|இவான்கோ நீர்த்தேக்கத்தில் நிழற் பந்துகள்
**நிழற் பந்துகள்** (*shade balls*) நீர்த்தேக்கத்தில் உள்ள தண்ணீர் ஆவியாதலைக் குறைப்பதற்குப் பயன்படும் கருப்பு நிறத்திலான நெகிழிப் பந்து ஆகும்.

விமான நிலையத்தில் உள்ள நீர்த்திட்டுகளை நோக்கிப் பறவைகள் கவரப்பட்டு விபத்து ஏற்பட்டு விடாமல் இருப்பதற்கும் பயன்படுவதால் இவற்றைப் **பறவைப் பந்துகள்** என்றும் அழைப்பர்.

= உருவாக்க முறை =
உயர்தர பாலி எத்திலீனுடன் கார்பன் அடங்கிய கருப்பு நிறம் சேர்த்து நிழற் பந்துகள் உருவாக்கப்படுகின்றன.  கார்பன் சேர்ப்பதன் வழியாக வயிற்று நோய்கள் ஏற்படுவது தடுக்கப்படுகிறது.

நான்கு அங்குல (10 செ.மீ.) அகலம் கொண்ட ஒரு நிழற் பந்தில் பகுதியளவு தண்ணீர் நிரப்பப்பட்டிருக்கும்.  இது காற்றால் நிழற்பந்துகள் இடம்நகர்வதைத் தடுக்கும். உயர்தர பாலி எத்திலீன் என்பது தண்ணீர்க் குழாய்களில் அதிகம் பயன்படுத்தப்படும் ஒரு வேதியியல் கலவையாகும்.

## மேற்கோள்கள்

## வெளி இணைப்புகள்
*நிழற் பந்துகளின் பணி, காணொளி

பகுப்பு:நீர்நிலைகள்
அப்துல் சலாம் (தலிபான் ஆளுனர்)

**முல்லா அப்துல் சலாம் அகுந்த்** (Mullah Abdul Salam Akhund) [1968 - 26 பிப்ரவரி 2017] தலிபான் அமைப்பின் மூத்த உறுப்பினராவார். இவர் ஆப்கானிஸ்தான் நாட்டின் *குந்துஷ்* மாகாணத்தின் தலிபானின் நிழல் ஆளுனராக இருந்தார். இவர் வடக்கு *ஆப்கானிஸ்தான்* பகுதிக்கான தலிபானின் மூத்த இராணுவ அதிகாரியாக இருந்தார். 2000 ஆம் ஆண்டு தலிபான் ஆட்சி நடந்தபோது ஆப்கானிஸ்தானில் கல்வி அமைச்சராகப் பணியாற்றினார். 2008 வரை ஆப்கானிஸ்தானின் *ஜோவ்ஸியான்* மாகாணத்தின் தலிபான் இராணுவ அதிகாரியாக இருந்தார். 2010 ஆம் ஆண்டு பாகிஸ்தான் நாட்டின் *பைஸாலாபாத்* நகரில் கைது செய்யப்பட்டு பின்னர் 2013 ஆம் ஆண்டில் விடுவிக்கப்பட்டார். *ஆப்கானிய தேசியப் படை*யுடன் நடந்த மோதலில் 2016 ஆம் ஆண்டு அக்டோபரில் காயமடைந்தார். தானியங்கி விமானத் தாக்குதலில் இவர் 2017 பிப்ரவரி 27 அன்று *அர்சி* நகரில் கொல்லப்பட்டார். தலிபான் அமைப்பினர் இவரது மரணத்தை உறுதி செய்தனர். இவரது மரணத்தின் காரணமாகவே ஷாஹீன் முகாம் தாக்குதல் நடத்தப்பட்டது.

## மேற்கோள்கள்

பகுப்பு:1968 பிறப்புகள்
பகுப்பு:2017 இறப்புகள்
பகுப்பு:ஆப்கானித்தான் மக்கள்
குஜராத்தில் சமணம்

**குஜராத்தில் சமணம்** பல நூற்றாண்டுகளாக குறிப்பிடத்தக்க அளவில் செல்வாக்கை செலுத்தி வருகிறது.2011 இந்திய மக்கள் தொகை கணக்கெடுப்பு படி குஜராத் மாநிலத்தில் சமண சமயத்தைப் பின்பற்றுபவர்கள் எண்ணிக்கை 5,79,654 ஆக உள்ளது.
சமணர்கள் தங்களின் 22-வது தீர்த்தங்கரரான நேமிநாதர், இம்மாநிலத்தின் கிர்நார் மலையில் மோட்சம் அடைந்தார் எனக்கருதுகிறார்கள்.

கிபி ஐந்தாம் நூற்றாண்டில்,  சமண சமயத்தின் தலைநகரம் எனப்போற்றப்படும் பண்டைய வல்லபி நகரத்தில் சமண அறிஞர்களின் மாநாடு நடைபெற்றது. சௌதா வம்ச மன்னர் வனராஜா ஆட்சியின் போது  (கிபி  720-780),  வல்லபி நகரத்தில் சமணத் துறவி  *சிலாகுணா சூரி*  தலைமையில் கூடிய துறவிகள், சமண சமயத்தின் ஒழுங்கு முறைப்பட்ட சாத்திரங்கள் தொகுக்கப்பட்டன.

## வரலாறு
குஜராத் மாநிலம் கி பி 6-7ஆம் நூற்றாண்டுகளுக்கு முன்னரே சமணக் கோயில்கள் கொண்டிருந்தது. இக்கோயில்கள் சோலாங்கிப் பேரரசர்கள் மற்றும் இராசபுத்திர **சௌதா** வம்சத்தவர்கள் பேணிக்காத்தனர். 13-ஆம் நூற்றாண்டில் வடக்கு குஜராத் பகுதிகள், சமண சமயத்தின் முக்கிய மையமாக விளங்கியது.

முதன் முதலில் குஜராத்தில் அறியப் பட்ட இலக்கியமான **பரதன்** – **பாகுபலி** இராஜா எனும் சரித்திர வரலாற்று நூலை எழுதியது ஒரு சமணத் துறவி ஆவார். குஜராத் சமண வரலாற்றில் ஆச்சாரியர் **ஹேமசந்திர சூரி** மற்றும் அவர் மாணவர் சோலாங்கிப் பேரரசர் **குமாரபாலன்** ஆகியோர் முக்கியமானவர்கள்.

## முக்கிய சமண மையங்கள்

* சத்ருஞ்ஜெய மலை.
* பாலிதானா கோயில்கள்
* கிர்நார் சமணக் கோயில்கள், (நேமிநாதர் முக்தி அடைந்த இடம்)
* தரங்கா சமணர் கோயில்
* அதீஸ்சிங் கோயில், 
* பத்ரேஸ்வரர் சமணர் கோயில்
* கும்பாரிய சமணக் கோயில்கள்
* பவகர் சமணக் கோயில்கள்
* அப்காபூர் சமணக் கோயில்கள்

## குறிப்பிடத்தக்க சமணர்கள்

* விக்கிரம் சாராபாய்
* பிரேம்சந்த் ராய்சந்த் 
* அமித் ஷா 
* திலீப் தோஷி 
* கௌதம் அதானி 
* விஜய் ருபானி 
* விர்ஜி வோரா 
* ஆஷா பரீக் 
* திலீப் சாங்வி 
* கல்யாண்ஜி-ஆனந்த்ஜி 
* சுதிர் வி. ஷா

## சமணக் கோயில்கள்

image:Palitana.jpg|பாலிதானா ஜெயின் கோயில்கள் 
File:Sheth Hutheesinh Temple.jpg|ஹுதீஸ்சிங் ஜெயின் கோயில், அகமதாபாத்  
Kutch_Bhadreshwar_Jain_Temple.jpg|வசாய் ஜெயின் கோயில், பத்ரேஸ்வர் 
Samovsaran Mandir Palitana 02.jpg|சோமொவ்சரண் கோயில் 
Girnar Jain temple - Neminath temple.jpg|கிர்நார் ஜெயின் கோயில்கள் 
Tarangaji_Jain_temple.jpg|தரங்கா சமணர் கோயில் 
File:Adalaj Trimandir Temple.jpg|அதலஜ் ஜெயின் கோயில் 
Mahudi Temple.jpg|மகூடி ஜெயின் கோயில் 
Shri Shantinath Jain Derasar, Kothara, Kutch.JPG|சாந்திநாதர் ஜெயின் கோயில், கோத்தரா, கட்ச் மாவட்டம்  
File:Bonter Jinalaya, Koday - panoramio.jpg|72 ஜெயின் கோயில்கள்
Jain temple 10.jpg|பவகாத் மலை ஜெயின் கோயில்
Kirtistambh_of_Palanpur_Gujarat.jpg|கீர்த்தி தூண், பாலன்பூர்


## அடிக்குறிப்புகள்

## மேற்கோள்கள்
* 

பகுப்பு:குசராத் வரலாறு
பகுப்பு:சமணம்
பகுப்பு:சைனம்
பகுப்பு:சமணக் கோயில்கள்
அட்ரா மச்சான் விசிலு

**அட்ரா மச்சான் விசிலு** 2016 ஆவது ஆண்டில் திரைவண்ணன் இயக்கத்தில் வெளியான ஓர் இந்தியத் தமிழ் நகைச்சுவைத் திரைப்படமாகும். சிவா, சீனிவாசன், நயினா சர்வார் ஆகியோர் முக்கிய வேடங்களில் நடித்த இத்திரைப்படம் 2016 சூலை 07 அன்று வெளியானது. இத்திரைப்படத்திற்கு ரகுநந்தன் இசையமைத்திருந்தார்.

## நடிகர்கள்

*சிவா - சிம்மக்கல் சேகர் 
*நயினா சர்வார் - தேவி
*பவர்ஸ்டார் சீனிவாசன் - முனியாண்டி 
*சென்ட்ராயன்
*அருண் பாலாஜி - கோரிப்பாளையம் ரகுமாத்
*மன்சூர் அலி கான்
*சிங்கமுத்து
*ராஜ்கபூர்
*கே. செல்வபாரதி
*டி. பி. கஜேந்திரன்
*கே. பி. ஜெகன்
*வேல்முருகன்
*ஜாங்கிரி மதுமிதா
*அம்பானி சங்கர்

## பாடல்கள்

இத்திரைப்படத்திற்கு ரகுநந்தன் இசையமைத்துள்ளார்.

## மேற்கோள்கள்

## வெளியிணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
கேத்தரின் ஸ்விட்சர்

**கேத்தரின் ஸ்விட்சர்** (Kathrine Switzer, பிறப்பு 5, சனவரி 1947, ஜெர்மனியின் ஆம்பெர்கில்)  என்பவர் ஒரு அமெரிக்க எழுத்தாளர், தொலைக்காட்சி விமர்சகர், 1967 இல் மராத்தான் ஓட்ட வீரர் ஆவார்.  இவரே போஸ்டன் மராத்தானில் வீரருக்கான எண் பெற்று ஓடி நிறைவுசெய்த முதல் பெண்மணி ஆனார். அக்கால கட்டத்தில் போஸ்டன் மராத்தானில் பெண்கள் கலந்துகொள்ள அனுமதி இல்லாத நிலையில் 1967 ஆம் ஆண்டு கேத்ரின் கே.வி. ஸ்விட்சர் என்ற பெயரில் பதிவுசெய்து ஒடினார். ஓடும்போது இவர் பெண் என்பதை உணர்ந்த அதிகாரிகள் இவரைப் பிடித்துத் தள்ளினர், இருந்தாலும் கேத்ரின் தன்னுடைய நண்பரின் உதவியால் மீண்டும் எழுந்து ஓடி தொலைவைக் கடந்தார். பல போராட்டங்களுக்குப் பிறகு  1972 ஆம் ஆண்டுதான் பெண்களை போஸ்டன் மராத்தானில் அதிகாரப்பூர்வமாக அனுமதித்தனர்.
## வாழ்க்கை
சுவிட்சர் ஜேர்மனியில் பிறந்தவர், இவரின் தந்தை அமெரிக்க இராணுவத்தில் மேஜராக இருந்தார். இவரது குடும்பம் 1949 இல் அமெரிக்கா திரும்பியது. [4] இவர் வர்ஜீனியாவிலுள்ள ஃபேர்ஃபாக்ஸ் கவுண்டிஸில் ஜார்ஜ் சி மார்ஷல் உயர்நிலைப் பள்ளியில் படித்தார், பின்னர் சைரகுஸ் பல்கலைக்கழகத்தில் இதழியல் படித்தார். [5] 1968 இல் இளங்கலை பட்டத்தையும், 1972 இல் முதுகலை பட்டத்தையும் பெற்றார்.

## 1967 பாஸ்டன் மராத்தான்
கேத்ரின் ஓடுவதில் ஆர்வம்கொண்டராக இருந்தார். எவ்வளவோ முயற்சி செய்தும் மாரத்தானில் பெண்களால் ஓட அனுமதியில்லை என்றனர். பெண் என்ற ஒரே காரணத்துக்காக அனுமதி மறுக்கப்பட்டதை கேத்ரினால் ஏற்றுக்கொள்ள இயலாமல், 1967 ஆம் ஆண்டு நடைபெற்ற மாரத்தானில் கே. வி. ஸ்விட்சர் என்ற பெயரில் அதிகாரப்பூர்வமாகத் தன்னைப் பதிவு செய்துகொண்டார். பெயரைப் பார்த்து யாருக்கும் சந்தேகம் வரவில்லை. 261 என்ற எண்ணில் களத்தில் வீரர்களுடன் நின்றார் கேத்ரின். போட்டி ஆரம்பமானது. இலக்கை நோக்கி முன்னேறிக்கொண்டிருந்தார். சில மைல் தூரத்துக்குப் பிறகு கேத்ரினைக் கண்டுகொண்ட அதிகாரிகள் ஆத்திரமடைந்தனர். அவரைப் பிடித்துத் தள்ளினர். அவர் அணிந்து வந்த எண்ணைப் பறிமுதல் செய்தனர். அந்தக் காட்சிகள் ஒளிப்படங்களில் பதிவானது.

தன்னுடைய நண்பரின் உதவியால் மீண்டும் எழுந்து ஓட ஆரம்பித்தார். 4 மணி 20 நிமிடங்களில் மாரத்தான் தூரத்தைக் கடந்தார். இதே மாரத்தான் போட்டியில் கிப் பாபி என்ற பெண்ணும் அதிகாரபூர்வமாகப் பதிவு செய்யாமல் முழு தூரத்தையும் கடந்தார். அதிகாரபூர்வமாகப் பதிவு செய்து ஓடிய முதல் பெண் என்ற பெருமை கேத்ரினுக்குக் கிடைத்தது. இந்தப் போட்டியில் கலந்துகொண்ட இரண்டு பெண்களும் மாரத்தான் தூரத்தை முழுமையாகக் கடந்து, பெண்களாலும் ஓட முடியும் என்று உலகத்துக்கு உணர்த்தினார்கள்.

கேத்ரினும் இன்னும் சில பெண்களும் மாரத்தானில் ஒட பெண்களுக்கு அனுமதி வேண்டும் என்று தொடர்ந்து போராடினார்கள். அதன் விளைவாக 1972 ஆம் ஆண்டு முதல் பெண்கள் மாரத்தானில் அனுமதிக்கப்பட்டார்கள். இதுவரை 30 மாரத்தான் போட்டிகளில் கேத்தரின் பங்கேற்றிருக்கிறார். ’261 Fearless’ என்ற அமைப்பை ஆரம்பித்து, பெண்களுக்குத் தடகளப் பயிற்சிகளை அளித்து, தைரியத்தையும் தன்னம்பிக்கையும் ஊட்டிவருகிறார்.
கேத்ரினின் பொன்விழா ஆண்டைச் சிறப்பிக்கும் வகையில் அவருக்கு வழங்கப்பட்ட 261 எண்ணை இனி யாருக்கும் வழங்கப் போவதில்லை என்றும் மாரத்தான் கமிட்டி அறிவித்தது.
## மேற்கோள்கள்

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:அமெரிக்கப் பெண்கள்
பகுப்பு:ஐக்கிய அமெரிக்கப் பெண்ணியவாதிகள்
1127 மிமி

**1127 மிமி** (1127 Mimi) என்பது ஒரு சிறுகோள் ஆகும். இது சூரியனைச் சுற்றி வருகின்றது. இதனை பெல்ஜியம் நாட்டைச் சேர்ந்த வானியலாளர் சில்வெயின் அரென்ட் (Sylvain Arend) கண்டுபிடித்தார். இது 13 சனவரி 1929 இல் கண்டுபிடிக்கப்பட்டது.

## மேற்கோள்கள்

பகுப்பு:சிறுகோள்கள்
கோசம்பா

**கோசம்பா**, இந்திய மாநிலமான குஜராத்தின் சூரத் மாவட்டத்திலுள்ள நகரமாகும். இது மாங்கரோள் வட்டத்துக்கு உட்பட்டது. கோசம்பா நகரம், தர்சாடி நகராட்சி, கோசம்பா ஊராட்சி ஆகிய இரண்டையும் உள்ளடக்கியது.

## போக்குவரத்து
இங்கிருந்து சூரத் உள்ளிட்ட முக்கிய நகரங்களை தொடர்வண்டியில் சென்றடையலாம்.

## சான்றுகள்

பகுப்பு:சூரத் மாவட்டம்
பத்மாவதி (சமணம்)

**பத்மாவதி** (Padmāvatī),  சமண சமயத்தின் 23-வது  தீர்த்தங்கரரான பார்சுவநாதரின் காவல் தேவதையான இயக்கி ஆவார். பத்மாவதியின் துணைவர் **யட்சன்**   *தாரனேந்திரர்*  ஆவார்.  பார்சுவநாதர்  தீயின் நடுவில் இருந்து தவமிருக்கையில், அவரை தீப்பிழ்புகளிலிருந்து காக்கும் பணியை செய்பவர் பத்மாவதி எனும் இயக்கியாவார்.  

சமண சாத்திரங்களின் படி, பார்சுவநாதர் தவத்தில் இருக்கையில், மெகாலி எனும் அரக்கன், பார்சுவநாதரின் தவத்தை கெடுக்கும் தீச்செயல்களிலிருந்து காத்தவர்கள்,  இயக்கி பத்மாவதியும்,  அவர்தம் துணைவர் யட்சன் தானேந்திரனும் ஆவார். 

தாமரை மலர் மீது அமர்ந்து,  ஐந்தலை நாகமும் கொண்ட பத்மாவதியின் தலைக்கிரீடத்தில் பார்சுவநாதரின் சிறு அளவிலான உருவம் காணப்படும்.

## படக்காட்சியகம்

Karkala_1.jpg|பத்மாவதி பசடி, கார்காலா, கர்நாடகா 
HUMCHA TEMPLE.JPG|ஹும்சா பத்மாவதி கோயில், கர்நாடகா 
Indian - Mandala of Padmavati - Walters 543007.jpg|பத்மாவதி சிற்பம், 11வது நூற்றாண்டுச் சிற்பம், (வால்டர்ஸ் கலை அருங்காட்சியகம்)
File:Hanumantal padmavati.jpg|யட்சினி பத்மாவதி ஹனுமந்தல் படா ஜெயின் கோயில், ஜபல்பூர் 
Padmavati Devi Walkeshwar Jain Temple.jpg|யட்சினி பத்மாவதி,  வால்கேஸ்வரர் ஜெயின் கோயில், மும்பை
File:Sculpture of Yakshi Padmavathi at Akkana Basadi in Shravanabelagola.jpg|12-ஆம் நூற்றாண்டின், யட்சினி பத்மாவதியின் சிற்பம், அக்கணா பசவடி,  சிரவணபெலகுளா, கர்நாடகா 


## இதனையும் காண்க
* இயக்கிகள் 
* பத்மாவதி நாகர்கள்

## அடிக்குறிப்புகள்

## மேற்கோள்கள்
*
*
பகுப்பு:இயக்கர்
பகுப்பு:சைனம்
பகுப்பு:சமணம்
1263 வார்சாவியா

**1263 வார்சாவியா**என்பது ஒரு சிறுகோள் ஆகும். இது சூரியனைச் சுற்றி வருகின்றது. இதனை பெல்ஜியம் நாட்டைச் சேர்ந்த வானியலாளர் சில்வெயின் அரென்ட் (Sylvain Arend) கண்டுபிடித்தார். இது 23 மார்ச்சு  1933 இல் கண்டுபிடிக்கப்பட்டது.

இது சிறுகோள் பட்டையின்  மையப் பகுதியிலிருந்து சுமார் 40 கிலோமீட்டர் விட்டம் கொண்ட ஒரு சிறுகோள் ஆகும்.இக்கோள் போலந்து நாட்டின் தலைநகரமான வார்சாவாவைக் கொண்டு பெயரிடப்பட்டுள்ளது.

## குறிப்புகள்

## மேற்கோள்கள்
 

பகுப்பு:சிறுகோள்கள்
ரியா

**ரியா** என்பவர் கிரேக்கத் தொன்மவியலில் கூறப்படும் யுரேனசு மற்றும் கையாவின் பிள்ளைகளான பன்னிரு டைட்டன்களுள் ஒருவர் ஆவார். இவர் குரோனசின் சகோதரியும் மனைவியும் ஆவார். இவரே முக்கியமான ஆறு ஒலிம்பியர்களின் தாய் ஆவார். அதனால் இவரை கடவுள்களின் தாய் என்று அழைக்கின்றனர். சனிக்கோளின் இரண்டாவது பெரிய நிலவிற்கு இவர் பெயரே சூட்டப்பட்டுள்ளது.

## தொன்மவியல்
ஈசியோடின் தியோகோனி நூலின் படி குரோனசு-ரியா தம்பதிக்கு எசுடியா, டிமிடர், எரா, ஏடிசு, பொசைடன் மற்றும் சியுசு என்ற வரிசையில் ஆறு குழந்தைகள் பிறந்தனர். தன் பிள்ளைகளால் தனக்கு அழிவு வரும் என்பதை குரோனசு தன் பெற்றோரான யுரேனசு மற்றும் கயாவின் மூலம் அறிந்து கொண்டார். அதனால் குரோனசு தனக்கு பிறக்கும் குழந்தைகளை உடனே விழுங்கிவிடுகிறார். கடைசிக் குழந்தையான சியுசை காபாபற்ற நினைத்த ரியா துணி சுற்றிய கல்லைக் குழந்தை என்று கூறி குரோனசை ஏமாற்றிவிடுகிறார். பிறகு கிரீட் தீவில் உள்ள இடா மலைச்சிகரத்தின் குகையில் சியுசை மறைத்து வைத்தார் ரேயா. அதன் பிறகு அக்குழந்தையை கையா வளர்த்ததாகக் கூறப்படுகிறது.

## வம்சாவளி

## குறிப்புகள்

## மேற்கோள்கள்
* Gantz, Timothy, *Early Greek Myth: A Guide to Literary and Artistic Sources*, Johns Hopkins University Press, 1996, Two volumes:  (Vol. 1),  (Vol. 2).
* எசியோடு, *[[Theogony]]*, in *The Homeric Hymns and Homerica with an English Translation by Hugh G. Evelyn-White*, Cambridge, MA., Harvard University Press; London, William Heinemann Ltd. 1914. Online version at the Perseus Digital Library.
* ஓமர், *The Iliad with an English Translation by A.T. Murray, Ph.D. in two volumes*. Cambridge, MA., Harvard University Press; London, William Heinemann, Ltd. 1924. Online version at the Perseus Digital Library.
* ஓமர்; *The Odyssey with an English Translation by A.T. Murray, PH.D. in two volumes*. Cambridge, MA., Harvard University Press; London, William Heinemann, Ltd. 1919. Online version at the Perseus Digital Library.

பகுப்பு:கிரேக்கக் கடவுளர்
பகுப்பு:கிரேக்கத் தொன்மவியல்
எம். ஆர். எஸ். மணி

**எம். ஆர். எஸ். மணி** (பிறப்பு:  1912 - ) தமிழகத் திரைப்பட, நாடக நடிகரும், இயக்குநரும் ஆவார்.

## வாழ்க்கைக் குறிப்பு
எம். ஆர். எஸ். மணி தஞ்சாவூர் மாவட்டம் பாபநாசத்தை அடுத்துள்ள மாளாபுரம் என்ற ஊரில் பிறந்தார். இயக்குநர் கே. சுப்பிரமணியத்தின் தந்தை ஆரம்பித்த பாபனாசம் விக்டோரியா உயர்நிலைப் பள்ளியில் கல்வி பயின்றார். இசைத்துறையில் நாட்டம் இருந்ததால் ஐந்தாம் பாரத்தில் இருந்து படிப்பை நிறுத்திக் கொண்டார். சிறு வயதில் இருந்தே தனது சிற்றப்பாவின் வளர்ப்புப் பிள்ளையாக வளர்ந்து வந்தார். இவருடன் பிறந்தவர்கள் இரு சகோதரிகளும், ஒரு சகோதரருமாவர்.

மணி ஆரம்பத்தில் மதுரை பாலமீன ரஞ்சனி சங்கீத சபாவில் தனது 16வது வயதில் நாடகங்களில் நடிக்க ஆரம்பித்தார். இவர் நடித்த முதலாவது நாடகத்தில் காவல்துறை அதிகாரியாக வேடமேற்றார். அன்றில் இருந்து 1930 வரை பல நாடகங்கலில் காவல்துறை வேடமேற்று நடித்தார். இதனால் இவரை "இன்ஸ்பெக்டர் மணி" என்றே அனைவரும் அழைத்தனர். இலங்கைக்கும் சென்று நாடகங்களில் நடித்துள்ளார்.

மணி நடித்த முதல் திரைப்படம் நளதமயந்தி ஆகும். இது 1935 இல் வெளிவந்தது. இதில் பீமனாகவும், கார்க்கோடனாகவும் இவர் நடித்தார். கல்கத்தா பயனீர் ஸ்டூடியோவில் இப்படம் தயாரிக்கப்பட்டது. இதற்குப் பின்னர் மணி மீண்டும் நாடகங்களில் நடித்தார். இவரை நாடக மேடையில் இருந்து மீண்டும் திரைக்கு அறிமுகப்படுத்தியவர் இயக்குநர் கே. சுப்பிரமணியம். தனது பாலயோகினி (1937) படத்தில் காவல்துறை அதிகாரியாக நடிக்க வைத்தார். தொடர்ந்து பல திரைப்படங்களில் நடித்தார். சுப்பிரமணியத்தின் இயக்கத்தில் வெளியான விகடயோகி (1946), கீத காந்தி (1949) ஆகியவற்றுக்கு உதவி இயக்குநராகப் பணியாற்றினார்.

## நடித்துள்ள திரைப்படங்கள்
* நளதமயந்தி (1935, பீமன், கார்க்கோடன்)
* பாலயோகினி (1937, காவல்துறை அதிகாரி)
* கௌசல்யா பரிணயம் (1937, கௌசல்யாவின் தந்தை)
* சேவாசதனம் (1938, பல வேடங்கள்)
* தியாக பூமி (1939, காவல்துறை அதிகாரி)
* காமதேனு (1941, வில்லன் துரைசாமி)
* அனந்தசயனம் (1942)
* மானசம்ரட்சணம் (1945)
* கீத காந்தி (1949, டாக்டர் சந்தர்)

## இயக்கிய திரைப்படங்கள்
* அச்சான் (1952, மலையாளம்)
* தந்தை (1953)
* அவன் வருன்னு (1954, மலையாளம்)
* கிடப்பாடம் (1955, மலையாளம்)
* சல்லி மல்லி சல்லி (1958, சிங்களம்)

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:மலையாளத் திரைப்பட இயக்குநர்கள்
டயோனிசசு

**டயோனிசசு** என்பவர் கிரேக்கப் பழங்கதைகளில் கூறப்படும் ஒரு ஆண் கடவுள் ஆவார். திராட்சை அறுவடை, திராட்சை ரசம், செழிப்பு, பண்டிகைகள், மதக் கொண்டாட்டங்கள், சடங்கின் போது ஒருவருக்கு ஏற்படும் ஆவேசம் மற்றும் திரையரங்குகள் ஆகியவற்றின் கடவுளாகக் கருதப்படுகிறார். கிரேக்கக் கடவுள்களில் இவர் ஒருவரே ஒரு மானுடப் பெண்ணிற்குப் (செமிலி) பிறந்த குழந்தை ஆவார். இவர் ரோமானியாவில் பாச்சசு என்ற பெயரில் அழைக்கப்படுகிறார்.

## பிறப்பு
செமிலியின் வயிற்றில் வளர்வது சியுசின் குழந்தை என்று அறிந்த எரா ஒரு செவிலியரின் உருவம் தாங்கி வந்தார். அவர் செமிலியிடம் சியுசின் உண்மையான உருவத்தை காணுமாறு கூறினார். சியுசு தடுக்க முயன்றும் செமிலி கட்டாயப்படுத்தியதால் அவர் தன் உண்மையான உருவத்தை காண்பித்தார். அப்போது வெளிப்பட்ட இடியும் மின்னலும் செமிலியை அழித்துவிட்டது. பிறகு செமிலியின் கருவில் இருந்த குழந்தையை தன் தொடையில் வைத்து கருவுறச் செய்தார் சியுசு. அந்த குழந்தையே டயோனிசசு. இதனால் அவர் இருமுறை பிறந்தவன் என்று அழைக்கப்படுகிறார். பிறகு டயோனிசசு தன் தாய் செமிலியை இறந்தவர்களின் உலகமான டார்டரசில் இருந்து மீட்டு வந்து அவரை ஒலிம்பிய மலையில் ஒரு கடவுளாக வாழ வைத்ததாகக் கூறப்படுகிறது.

மற்றொரு கதையில் எரா டைட்டன்களை அனுப்பி சியுசு மற்றும் பெர்சிஃபோனின் குழந்தையான சாக்ரியுசை துண்டு துண்டாக நறுக்கி வீசியதாகவும் அவனது இதயத்தை மட்டும் காப்பாற்றிய சியுசு அதை இறந்து போன செமிலியின் குழந்தை டயோனைசசின் உடலில் பொருத்தி அவனை உயிர்ப்பெறச் செய்ததாகவும் கூறப்படுகிறது.

## திருமணம்
மினோசு மற்றும் பாசிபே ஆகியோரின் மகள் அரியாட்னே. அவர் அரக்கன் மினோச்சரை கொல்வதற்கு வீரன் தீசியசுவிற்கு உதவினார். பிறகு தீசியசு அவளை நசோசு தீவில் விட்டு பிரிந்து சென்று விட்டான். பிறகு அந்தத் தீவிற்கு வந்த டயோனிசசு அரியாட்னேவை மணந்துகொண்டார். 

## மேற்கோள்கள்

பகுப்பு:கிரேக்கக் கடவுளர்
பகுப்பு:கிரேக்கத் தொன்மவியல்
செமிலி

**செமிலி** என்பவர் கிரேக்கப் பழங்கதைகளில் கூறப்படும் ஒரு மானுடப் பெண் ஆவார். கிரேக்கத் தொன்மவியலில் இவர் ஒருவரே மானுடப்பெண்ணாக இருந்து ஒரு கடவுளைப் பெற்றெடுத்தவர் ஆவார். இவர் கட்மசு மற்றும் ஆர்மோனியா ஆகியோரின் மகள் ஆவார். சியுசின் மூலம் செமிலிக்கு டயோனிசசு பிறந்தார். 

## செமிலி மற்றும் சியுசு
செமிலியின் மேல் காதல் கொண்ட சியுசு அவரை அடிக்கடி இரகசியமாக சந்தித்து வந்தார். பிறகு அவர் சியசின் கருவை வயிற்றில் சுமப்பது பற்றி அறிந்த எரா கோபம்  கொண்டார். அதனால் அவர் ஒரு மூதாட்டி உருவம் கொண்டு செமிலியுடன் பழகி பிறகு அவரது தோழியானார். ஒருநாள் எரா செமிலியிடம் தனக்கு சியுசு மேல் சந்தேகமாக உள்ளதாகவும் அவர் காதல் உண்மையானது என்று நிரூபிக்க அவரது உண்மையான உருவத்தைக் காட்டும்படி கேட்குமாறும் கூறினார். செமிலி சியுசிடம் தனக்காக எதுவும் செய்வீர்களா என்று கேட்டார். அதற்கு சியுசு சிடைசு நதியின் மீது ஆணையிட்டு எதுவும் செய்வேன் என்றார். பிறகு செமிலி சியுசின் உண்மையான உருவைக் காண்பிக்குமாறு கூறினார். ஆனால் சியுசு அவரைத் தடுக்க முயன்றார். ஆனால் செமிலி வற்புறுத்தியதால் வேறு வழியின்றித் தன் சக்தி வாய்ந்த கடவுள் உருவத்தைக் காண்பித்தார். செமிலி ஒரு சாதாரண மனிதராக இருந்ததால் சியுசின் உருவில் இருந்து வெளிப்பட்ட இடி மற்றும் மின்னல் தாக்கி உயிரிழந்தார்.

பிறகு சியுசு செமிலியின் கருவில் இருந்த தன் குழந்தையை தன் தொடையில் வைத்து கருவுறச் செய்தார். அந்த குழந்தையே டயோனிசசு. இதனால் அவர் இருமுறை பிறந்தவன் என்று அழைக்கப்படுகிறார். பிறகு டயோனிசசு வளர்ந்ததும் தன் தாய் செமிலியை இறந்தவர்களின் உலகமான டார்டரசில் இருந்து மீட்டு வந்தார். அதன் பிறகு செமிலி ஒலிம்பிய மலையில் தையோன் என்ற பெயரில் கடவுளானார் என்று கூறப்படுகிறது.

மற்றொரு கதையில் எரா டைட்டன்களை அனுப்பி சியுசு மற்றும் பெர்சிஃபோனின் குழந்தையான சாக்ரியுசை துண்டு துண்டாக நறுக்கி வீசியதாகவும் அந்தக் குழந்தையின் இதயத்தை மட்டும் சியுசு காப்பாற்றி அதை இறந்து போன செமிலியின் குழந்தை டயோனிசசின் உடலில் பொருத்தி அவனை உயிர்ப்பெறச் செய்ததாகவும் கூறப்படுகிறது. 

## மேற்கோள்கள்

பகுப்பு:கிரேக்கத் தொன்மவியல்
இரா. தா. இன்பத்தமிழன்

**இரா. தா. இன்பத்தமிழன்** (*R. T. Inbathamilan*) என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2001 ஆம் ஆண்டு நடந்த சட்டமன்றத் தேர்தலில், அண்ணா திராவிட முன்னேற்றக் கழக வேட்பாளராக  திருவில்லிபுத்தூர் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
முனு ஆதி

**முனு ஆதி** (4 செப்டம்பர், 1926 - 21 சூன், 2005) என்பவர் ஓர் இந்திய அரசியல்வாதி ஆவார். இவர் முன்னாள் சட்டமன்ற உறுப்பினரும் மற்றும் சட்டப்பேரவைத் தலைவரும் ஆவார். இவர் துவக்கத்தில் காங்கிரஸ் கட்சியில் இருந்தார். பின்னர் சோசலிஸ்டு கட்சியில் சேர்ந்து,  போராட்டத்தில் ஈடுபட்டு சிறைச்சென்றார். சிறையில் அண்ணாவைச் சந்தித்தார். சிறையில் இருந்து வெளிவந்த பின்னர், திமுக கட்சியில் இணைந்தார். இவர் தாம்பரம் ஊராட்சி மன்ற உருப்பினராக இருந்து, பின்னர் நான்குமுறை சட்டமன்ற உறுப்பினராக இருந்துள்ளார். இவர் சட்டமன்றத் தொகுதியில் 1977 முதல் 1980 வரை சேவையாற்றினார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1926 பிறப்புகள்
பகுப்பு:2005 இறப்புகள்
பகுப்பு:தமிழ்நாடு சட்டமன்ற சபாநாயகர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
கே. அழகுவேலு

**கே. அழகுவேலு** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், கள்ளக்குறிச்சி தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:விழுப்புரம் மாவட்ட மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழக சட்டமன்ற பெண் உறுப்பினர்கள்
ஏ. உப்பரகாளி

**ஏ. உப்பரகாளி** ஒரு ஊர் ஆகும். இது இந்தியாவின் கர்நாடகாவில் அமைந்துள்ளது.
 கோலார் மாவட்டத்தின் மலுர் தாலுகாவில் இது அமைந்துள்ளது.

## மேற்கோள்கள்

பகுப்பு:கோலார் மாவட்டத்திலுள்ள ஊர்கள்
எம். அம்மமுத்து பிள்ளை

**மு. அம்மமுத்து பிள்ளை** ஓர் இந்திய அரசியல்வாதியும் தமிழகத்தின் முன்னாள் சட்டமன்ற உறுப்பினரும் ஆவார். இவர் 1991ஆம் ஆண்டு நடந்த சட்டமன்றத் தேர்தலில், கன்னியாகுமரி சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர் ஆவார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:கன்னியாகுமரி மாவட்ட மக்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
சி என் எம் - 25 (நெல்)

**சி என் எம் - 25** (*CNM-25*) என்பது; 1978 ஆம் ஆண்டு அறிமுகப்படுத்தப்பட்ட, புதிய, குறுகிய மற்றும் மத்தியகாலம் என இரு கால அளவில் பயிராகும் நெல் வகையாகும். சூன் - செப்டம்பர் வரையிலான கோடைப் பருவத்தில் (*Kharif*)http://www.shabdkosh.com/ta/translate/kharif/kharif-meaning-in-Tamil-English 103 நாட்களிலும், போரோ எனும் பருவத்தில் (*Boro*) 148 நாட்களில் அறுவடைக்கு வரக்கூடிய இந்த நெல் இரகம், ஐ ஆர் 8 நெல் வகையிலிருந்து சடுதிமாற்றி உருவாக்கப்பட்ட நெல் வகையாகும். செந்நிறக் களிமண், மற்றும் வண்டல் மண் போன்ற நிலப் பகுதிகளில் நன்கு வளரத் தக்க இந்த நெற்பயிரின் தானியமணிகள், நீண்டு தடித்து காணப்படுகிறது. 81 சென்டிமீட்டர் (*81 cm*) குள்ளமான இந்த நெற்பயிர், ஒரு எக்டேருக்கு கோடைப் பருவத்தில் சுமார் 4000 - 4300 கிலோ (*40-43 Q/ha*) மகசூலும், மற்றும் போரோ பருவத்தில் சுமார் 5800 - 6000 கிலோ (*58-60 Q/h*) மகசூலும் தரவல்லது. மேலும் இந்நெல் இரகம், வடகிழக்கு இந்திய பகுதியான மேற்கு வங்க மாநிலத்தில் பெரும்பான்மையாக பயிரிடப்படுகின்றது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
சத்ருஞ்ஜெய மலை

**சத்ருஞ்ஜெய மலை** (Shatrunjaya) (*மனதின் எதிரிகளை வென்ற இடம்*)  பண்டைய வரலாற்றில் இம்மலையின் பெயர் **புண்டரீக மலை** என்பதாகும்.  சத்ருஞ்ஜெய மலை, இந்தியாவின்  குஜராத் மாநிலத்தின் பவநகர் மாவட்டதின் பாலிதானா நகரத்தில், 580 மீட்டர் உயரத்தில், 2500 படிக்கட்டுகள் கொண்ட சமணர்களின் முக்கியமான புனிதத் தலங்களில் முதன்மையான, 863 சமணக் கோயில்களின் தொகுதி உள்ளது .

சத்ருஞ்ஜெய மலையில் சமணர்களின் நூற்றுக் கணக்கான பாலிதானா கோயில்கள் அமைந்துள்ளது.சமண சமயத்தின் முதல் தீர்த்தங்கரான ரிசபதேவர் இம்மலை மீது முதன் முதலில் சமயப் பரப்புரையை மேற்கொண்டார். 

தீர்த்தங்கரரின் கணாதரர் எனப்படும் தலைமை மாணவரான புண்டரீக சுவாமி என்பவரின் பெயரால் இம்மலை புண்டரீக மலை அழைக்கப்பட்டது என பண்டைய வரலாறு கூறுகிறது.இம்மலையில் பல தீர்த்தங்கரர்களுக்கு அறிவொளி கிடைத்ததால்,  இம்மலையை **சித்த சேத்திரம்**, **சித்தாலயம்**, **முக்தி நிலையம்** போன்ற சிறப்புப் பெயர்களால் அழைக்கப்படுகிறது.  
மேலும் இம்மலையில் ரிசபதேவரின் பேரன் முக்தி அடைந்ததாக சமணர் கருதுகின்றனர். இவரது சன்னதி ரிசபதேவரின் கோயிலுக்கு எதிரில் அமைந்துள்ளது.

## புவியியல்

சத்துருஞ்ஜெய மலையின் தெற்கில் காம்பத் வளைகுடாவும், வடக்கில் பவநகரும் அமைந்துள்ளது. மலைக்கிடையே ஒரு ஆறும் பாய்கிறது.இம்மலையின் அடிவாரத்தில் அமைந்துள்ள பாலிதானா நகரம் பவநகரிலிருந்து 56 கி மீ தொலைவில் உள்ளது. இப்பகுதி வறட்சி மிக்கதாகும். 

## இதனையும் காண்க
* பாலிதானா 
* கிர்நார்
* பாலிதானா கோயில்கள்
* சிதறால் மலைக் கோவில்
* மேல் சித்தாமூர் சமணர் கோயில்
* குஜராத்தில் சமணம்

## வெளி இணைப்புகள்
*   சத்துருஞ்செய மலை – காணொளி
* சத்துருஞ்செய மலை – குஜராத் சுற்றுலா வளர்ச்சிக் கழகம் 
* Mount Śatruñjaya  

## மேற்கோள்கள்

## ஆதார நூற்பட்டியல்
*

பகுப்பு:குஜராத்தின் புவியியல்
 
பகுப்பு:சமணம்
பகுப்பு:சைனம்
பகுப்பு:குசராத்தில் சுற்றுலாத்துறை
பகுப்பு:பாவ்நகர் மாவட்டம்
படிமம்

**படிமம்** (Image) அல்லது படம் என்பது ஒரு உருவத்தை காகிதம் அல்லது எண்முறை படமாக எடுப்பது ஆகும். படிமம் என்பது நவீன இலக்கியத் திறனாய்வில் பயன்பாட்டில் உள்ள ஒரு சொல் ஆகும். இலத்தீன் சொற்களான இமெகோ (imago), இமித்தரை (imitari) ஆகியவற்றின் அடியொற்றிப் பிறந்தது. படிமம் என்பதன் வேர்ச்சொல் படி ஆகும். படி என்னும் சொல்லிற்கு  ஒப்பு, ஓர் அளவு, குணம், உருவம், முறைமை, வேடம் போன்ற பொருள்கள் உள்ளன. அதுபோல், படிமம் என்பதற்கு வடிவம், படிமக்கலம், பிரதிமை, தூய்மை, பூதம் முதலான பொருள்கள் இருக்கின்றன. இச்சொல்லை இலக்கியத்தில் முதன்முதலாகக் கையாண்டவர் தெ. பொ. மீனாட்சி சுந்தரனார் ஆவார்.

## புகைப்படம்
புகைப்படம் (still image), பொதுவாக அனைவராலும் எடுக்கப்படுவது. ஒளிப்படம் என்பது சரியான கலைச்சொல் ஆகும்.

## வரைபடம்
வரைபடம் என்பது ஒரு ஒவியரால் வரையப்படும் படமாகும். இதனை ஓவியக் கலை என்றும் கூறுவர். ஓவியக்கலை என்பது, வரைதல், கூட்டமைத்தல் (composition) மற்றும் பிற அழகியல் சார்ந்த செயற்பாடுகளையும் உள்ளடக்கி, கடதாசி, துணி, மரம், கண்ணாடி, காங்கிறீட்டு போன்ற ஊடகங்களில், நிறப்பூச்சுகளைப் பயன்படுத்தி, வரைபவரின் வெளிப்பாட்டு மற்றும் கருத்தியல் நோக்கங்களை வெளிக்கொணரும் ஒரு கலை ஆகும்.

## திரைப்படம்
திரைப்படம் (Film) என்பது பொதுவாக பொழுதுபோக்கிற்காக தயாரிக்கப்பட்டு முன்னர் திரையரங்குகளின் திரைகளில் கான்பிக்கப்பட்டு, இப்பொழுது திரையரங்குகள் தவிர தொலைக்காட்சி, குறுந்தட்டு, பேழை, இணையம் போன்ற ஊடகங்கள் மூலமும் வினியோகிக்கப்படும் நகரும் படங்களையும், அப்படங்களின் தயாரிப்பில் ஈடுபட்டுள்ள துறையையும் குறிக்கும் சொல்லாகும்.

## மேற்கோள்கள்

## வெளி இணைப்புகள்
* 
* The B-Z Reaction: The Moving or the Still Image?
* Library of Congress – Format Descriptions for Still Images
*  Image Processing – Online Open Research Group 
* Legal Issues Regarding Images 
*  Image Copyright Case

பகுப்பு:ஒளிப்படவியல்
பகுப்பு:பார்வை